
<RepeatBlock-Amend><Amend>Amendamentul		<NumAm>1</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 4, 7, 8</Compromise>
<DocAmend>Propunere de rezoluție</DocAmend>
<Article>Considerentul H</Article>
	

	Propunerea de rezoluție
	Amendamentul

	H.	întrucât Parlamentul este singura instituție UE aleasă în mod direct de cetățenii Uniunii; întrucât Parlamentul se află de mult timp în linia întâi la nivel internațional în ceea ce privește dezvoltarea procesului de adresare de petiții și gestionează cel mai deschis și mai transparent proces de petiționare din Europa, care le permite petiționarilor să participe pe deplin la activitățile sale;
	H.	întrucât Parlamentul este singura instituție UE aleasă în mod direct de cetățenii Uniunii; întrucât dreptul de a adresa petiții Parlamentului European este unul dintre drepturile fundamentale ale cetățenilor și rezidenților UE, care le permite să se adreseze direct reprezentanților lor aleși; întrucât Parlamentul se află de mult timp în linia întâi la nivel internațional în ceea ce privește dezvoltarea procesului de adresare de petiții și gestionează cel mai deschis, democratic și mai transparent proces de petiționare din Europa, care le permite petiționarilor să participe activ și efectiv la activitățile sale; întrucât, atunci când își exercită dreptul de a adresa petiții, cetățenii se așteaptă ca instituția UE să ofere o valoare adăugată, cooperând cu Comisia și cu autoritățile statelor membre, la soluționarea problemelor lor;


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 9, 51</Compromise>
<DocAmend>Propunere de rezoluție</DocAmend>
<Article>Considerentul J</Article>
	

	Propunerea de rezoluție
	Amendamentul

	J.	întrucât activitățile Comisiei pentru petiții se bazează pe contribuțiile petiționarilor, permițând Parlamentului să își consolideze capacitatea de reacție la plângerile și preocupările care vizează respectarea drepturilor fundamentale ale UE și a legislației UE în statele membre; întrucât petițiile reprezintă, prin urmare, o sursă utilă de informații cu privire la cazurile de aplicare necorespunzătoare sau de încălcare a dreptului UE, permițând evaluarea dreptului UE și a impactului său asupra drepturilor cetățenilor și rezidenților Uniunii și facilitând punerea în aplicare a acestuia;
	J.	întrucât activitățile Comisiei pentru petiții se bazează pe contribuțiile petiționarilor, permițând Parlamentului să își consolideze capacitatea de reacție la plângerile și preocupările care vizează respectarea drepturilor fundamentale ale UE și a legislației UE în statele membre; întrucât, prin intermediul petițiilor, cetățenii UE pot adresa plângeri cu privire la nepunerea în aplicare a dreptului UE și astfel ei pot contribui la identificarea încălcărilor dreptului UE; întrucât petițiile reprezintă, prin urmare, o sursă utilă de informații cu privire la cazurile de aplicare necorespunzătoare sau de încălcare a dreptului UE, permițând evaluarea dreptului UE și a impactului său asupra drepturilor cetățenilor și rezidenților Uniunii și facilitând punerea în aplicare a acestuia; întrucât, în 2023, drepturile fundamentale s-au numărat printre cele mai importante trei preocupări ale tuturor petiționarilor; întrucât, în contextul dialogului structurat cu Comisia Europeană, Comisia pentru petiții a invitat Comisia să combată discriminarea în Uniunea Europeană, inclusiv prin inițiative care să garanteze drepturi egale și să consolideze măsurile împotriva tuturor formelor de discriminare, inclusiv a celor bazate pe sex, origine rasială sau etnică, dizabilitate, vârstă, religie sau convingeri și orientare sexuală;


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 13, 14</Compromise>
<DocAmend>Propunere de rezoluție</DocAmend>
<Article>Considerentul K</Article>
	

	Propunerea de rezoluție
	Amendamentul

	K.	întrucât fiecare petiție este luată în considerare și examinată în mod riguros, eficient și transparent; întrucât fiecare petiție transmisă presupune dreptul petiționarului de a primi un răspuns care să îl informeze în legătură cu decizia privind admisibilitatea și cu acțiunile Comisiei pentru petiții, cu scopul de a da curs respectivei petiții, într-un interval de timp rezonabil, în propria limbă sau în limba utilizată în petiție;
	K.	întrucât fiecare petiție trebuie luată în considerare și examinată în mod riguros, eficient, imparțial, echitabil și transparent, în conformitate cu standardele stabilite la articolul 41 din Carta drepturilor fundamentale a Uniunii Europene privind dreptul la bună administrare; întrucât fiecare petiție transmisă presupune dreptul petiționarului de a primi un răspuns care să îl informeze în legătură cu decizia privind admisibilitatea și cu acțiunile Comisiei pentru petiții, cu scopul de a da curs respectivei petiții, într-un interval de timp rezonabil, în propria limbă sau în limba utilizată în petiție; întrucât răspunsurile eficace și în timp util ale Comisiei și ale statelor membre la problemele ridicate în petiții, împreună cu măsurile reparatorii, contribuie, după caz, la consolidarea încrederii pe care cetățenii o au în Uniune și în politicile sale;


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 27, 28, 29, 31</Compromise>
<DocAmend>Propunere de rezoluție</DocAmend>
<Article>Punctul 2</Article>
	

	Propunerea de rezoluție
	Amendamentul

	2.	reiterează importanța unei dezbateri publice continue cu privire la domeniile de activitate ale UE, pentru a se asigura că cetățenii sunt informați în mod corespunzător privind domeniul de aplicare a competențelor Uniunii și diferitele niveluri de luare a deciziilor; își reiterează, în acest sens, apelul pentru campanii de sensibilizare mai ample, prin implicarea activă a serviciilor de comunicații, cu scopul de a contribui la îmbunătățirea cunoștințelor cetățenilor cu privire la dreptul lor de a adresa petiții, precum și cu privire la sfera de cuprindere a responsabilităților UE și a competențelor Comisiei pentru petiții, în vederea reducerii numărului de petiții inadmisibile;
	2.	reiterează importanța unei dezbateri publice continue cu privire la domeniile de activitate ale UE, pentru a se asigura că cetățenii sunt informați în mod corespunzător privind domeniul de aplicare a competențelor Uniunii și diferitele niveluri de luare a deciziilor; solicită o campanie consolidată de informare și comunicare structurată la nivelul UE în colaborare cu ombudsmanii naționali și regionali în toate limbile oficiale ale UE, ONG-uri și instituții de învățământ, pentru a crește gradul de sensibilizare a cetățenilor din toate statele membre cu privire la drepturile de petiționare, care să se adreseze, de asemenea, comunităților rurale și defavorizate și grupurilor marginalizate, precum și insulelor și regiunilor îndepărtate; propune să se extindă sfera de acoperire a măsurilor de informare prin intermediul platformelor de comunicare socială și al evenimentelor organizate în cadrul comunităților locale; evidențiază necesitatea unor campanii de sensibilizare mai ample, prin implicarea activă a serviciilor de comunicații, cu scopul de a contribui la îmbunătățirea cunoștințelor cetățenilor cu privire la dreptul lor de a adresa petiții, precum și cu privire la sfera de cuprindere a responsabilităților UE și a competențelor Comisiei pentru petiții, în vederea reducerii numărului de petiții inadmisibile și a unei implicări sporite a cetățenilor în procesul decizional; recomandă îmbunătățirea accesibilității digitale a portalului pentru petiții, inclusiv prin adaptări pentru persoanele cu dizabilități și traduceri mai eficiente în toate limbile oficiale ale UE; recomandă explorarea potențialului instrumentelor informatice existente pentru a crește sprijinul pentru cetățeni pe portal, inclusiv prin opțiuni de redirecționare către mecanismele relevante de depunere a plângerilor;


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 36, 37, 39, 40, 80</Compromise>
<DocAmend>Propunere de rezoluție</DocAmend>
<Article>Punctul 6</Article>
	

	Propunerea de rezoluție
	Amendamentul

	6.	invită din nou Comisia Europeană să informeze periodic Comisia pentru petiții cu privire la evoluția procedurilor de constatare a neîndeplinirii obligațiilor și să se asigure că Comisia pentru petiții are acces la informațiile relevante privind procedurile de constatare a neîndeplinirii obligațiilor care au fost lansate pe baza petițiilor primite și privind procedurile EU Pilot; este de părere că o transparență sporită și un feedback regulat cu privire la gestionarea de către Comisia Europeană a actualelor proceduri de constatare a neîndeplinirii obligațiilor ar constitui un sprijin pentru a facilita urmărirea de către Comisia pentru petiții a petițiilor deschise; salută inițiativa recentă a Comisiei Europene de a include petițiile în sistemul de căutare al registrului de constatare a neîndeplinirii obligațiilor al Comisiei Europene;
	6.	invită din nou Comisia Europeană să ofere clarificări juridice cu privire la principalele criterii care stau la baza abordării sale strategice privind asigurarea respectării legislației UE și să informeze periodic Comisia pentru petiții cu privire la evoluția procedurilor de constatare a neîndeplinirii obligațiilor și să se asigure că Comisia pentru petiții are acces la toate documentele relevante privind EU Pilot și procedurile de constatare a neîndeplinirii obligațiilor și inițiativele legislative care au fost lansate pe baza petițiilor primite; este de părere că o transparență sporită și un feedback regulat cu privire la gestionarea de către Comisia Europeană a actualelor proceduri de constatare a neîndeplinirii obligațiilor ar constitui un sprijin pentru a facilita urmărirea de către Comisia pentru petiții a petițiilor deschise; salută inițiativa recentă a Comisiei Europene de a include petițiile în sistemul de căutare al registrului de constatare a neîndeplinirii obligațiilor al Comisiei Europene; subliniază că este important ca Comisia Europeană să efectueze în timp util investigații în legătură cu petițiile, evidențiind încălcările drepturilor care afectează un număr mare de cetățeni și rezidenți din UE, și să consulte, după caz, ombudsmanul național relevant; își exprimă îngrijorarea cu privire la modul în care Comisia gestionează unele proceduri de constatare a neîndeplinirii obligațiilor inițiate împotriva statelor membre, inclusiv pe cele care vizează probleme ridicate în numeroase petiții; încurajează Comisia să introducă toate măsurile necesare pentru a crește transparența și eficacitatea modului în care gestionează procedurile de constatare a neîndeplinirii obligațiilor, care pot fi percepute de cetățeni ca fiind opace;


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 44, 45, 46, 47</Compromise>
<DocAmend>Propunere de rezoluție</DocAmend>
<Article>Punctul 8</Article>
	

	Propunerea de rezoluție
	Amendamentul

	8.	consideră că ar fi necesară o cooperare mai activă între statele membre și Comisia pentru petiții pentru a debloca petițiile care necesită răspunsuri prompte și reacții din partea autorităților naționale;
	8.	subliniază necesitatea unei cooperări consolidate și mai active între statele membre și Comisia pentru petiții pentru a debloca petițiile care necesită răspunsuri și reacții prompte din partea autorităților naționale; reamintește că răspunsurile întârziate ale statelor membre ar putea avea un impact asupra soluționării în timp util a problemelor ridicate de cetățeni și consecințe negative asupra soluționării încălcărilor dreptului Uniunii; menționează că statele membre ar trebui să garanteze răspunsuri la petiții în termenul de trei luni prevăzut; subliniază că îmbunătățirea coordonării și a dialogului ar facilita o gestionare mai eficientă a preocupărilor cetățenilor, ar preveni întârzierile inutile și ar consolida eficacitatea procesului de petiționare;


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 55, 56, 57</Compromise>
<DocAmend>Propunere de rezoluție</DocAmend>
<Article>Punctul 16</Article>
	

	Propunerea de rezoluție
	Amendamentul

	16.	atrage atenția asupra numărului semnificativ de petiții depuse și discutate care au vizat preocupările cetățenilor legate de reintroducerea controalelor la frontieră între unele state membre, acestea abordând aspectul problematic al limitării liberei circulații a persoanelor în cadrul UE și alte aspecte, cum ar fi punctele forte și punctele slabe ale extinderii spațiului Schengen, precum și costurile neaplicării acquis-ului Schengen; ia act, în acest sens, de adoptarea de către Comisia pentru petiții, la 27 iunie 2023, a unei scurte propuneri de rezoluție referitoare la aderarea la spațiul Schengen și de organizarea unei audieri publice privind frontierele Schengen, pornind de la chestiuni semnalate de petiționari la 18 iulie 2023 în asociere cu Comisia pentru libertăți civile, justiție și afaceri interne;
	16.	atrage atenția asupra numărului semnificativ de petiții depuse și discutate care au vizat preocupările cetățenilor legate de reintroducerea controalelor la frontieră între unele state membre, acestea abordând aspectul problematic al limitării liberei circulații a persoanelor în cadrul UE și alte aspecte, cum ar fi punctele forte și punctele slabe ale extinderii spațiului Schengen, precum și costurile neaplicării acquis-ului Schengen; apreciază rolul semnificativ jucat de Comisia pentru petiții, în special numeroasele activități desfășurate, adoptarea în comisie, la 27 iunie 2023, a unei scurte propuneri de rezoluție referitoare la aderarea la spațiul Schengen și rezoluția aferentă a Parlamentului, pentru a sprijini ferm extinderea spațiului Schengen pentru a include România și Bulgaria, organizarea unei audieri publice privind frontierele Schengen, la 18 iulie 2023, în asociere cu Comisia pentru libertăți civile, justiție și afaceri interne; salută decizia unanimă a Consiliului ca cele două țări să adere integral la spațiul Schengen începând de la 1 ianuarie 2025, ceea ce permite exercitarea deplină a libertăților fundamentale ale pieței unice a UE;


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 61, 63</Compromise>
<DocAmend>Propunere de rezoluție</DocAmend>
<Article>Punctul 20</Article>
	

	Propunerea de rezoluție
	Amendamentul

	20.	subliniază că este important să se răspundă așteptărilor cetățenilor UE în ceea ce privește protecția mediului și îndeamnă Comisia Europeană, împreună cu statele membre, să asigure punerea corectă în aplicare a legislației UE în domeniul mediului;
	20.	subliniază că este important să se răspundă așteptărilor cetățenilor UE în ceea ce privește protecția mediului și îndeamnă Comisia Europeană, împreună cu statele membre, să asigure punerea corectă în aplicare a legislației UE în domeniul mediului; atrage atenția asupra petițiilor privind aspecte de mediu, care indică faptul că publicul este din ce în ce mai preocupat de implicațiile schimbărilor climatice, ceea ce presupune ca atât Comisia, cât și statele membre să se aplice consecvent legislația UE în vigoare în domeniul mediului;


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<RepeatBlock-By><Members>Gheorghe Falcă</Members>

<Compromise>Amendament de compromis care înlocuiește amendamentele 69, 73</Compromise>
<DocAmend>Propunere de rezoluție</DocAmend>
<Article>Punctul 21</Article>
	

	Propunerea de rezoluție
	Amendamentul

	21.	subliniază contribuția importantă adusă de Comisia pentru petiții la apărarea drepturilor persoanelor cu dizabilități, după cum reiese din modul în care a tratat o serie de petiții privind acest subiect sensibil; reamintește atelierul anual din 29 noiembrie 2023 privind drepturile persoanelor cu dizabilități, organizat de Comisia pentru petiții; reamintește că prima parte a atelierului s-a axat pe modul în care persoanele cu dizabilități au făcut față crizelor recente (costurile energiei, războiul, inflația ridicată) și pe maniera în care măsurile UE au contribuit la depășirea acestor obstacole, în timp ce a doua parte a abordat modul în care instituțiile europene au construit o comunicare incluzivă cu cetățenii cu dizabilități; subliniază, de asemenea, în acest context, adoptarea de către comisie, la 29 noiembrie 2023, a unui aviz sub forma unei scrisori privind crearea cardului european pentru dizabilitate și a cardului european de parcare pentru persoanele cu dizabilități;
	21.	subliniază angajamentul Comisiei pentru petiții de a apăra drepturile persoanelor cu dizabilități; reamintește atelierul anual din 29 noiembrie 2023 privind drepturile persoanelor cu dizabilități, organizat de Comisia pentru petiții; reamintește că prima parte a atelierului s-a axat pe modul în care persoanele cu dizabilități au făcut față crizelor recente (costurile energiei, războiul, inflația ridicată) și pe maniera în care măsurile UE au contribuit la depășirea acestor obstacole, în timp ce a doua parte a abordat modul în care instituțiile europene au construit o comunicare incluzivă cu cetățenii cu dizabilități; subliniază, de asemenea, în acest context, adoptarea de către comisie, la 29 noiembrie 2023, a unui aviz sub forma unei scrisori privind crearea cardului european pentru dizabilitate și a cardului european de parcare pentru persoanele cu dizabilități; reiterează că Comisia ar trebui să abordeze cazurile în care autoritățile naționale refuză să recunoască drepturile la prestații de securitate socială ale persoanelor cu dizabilități, privându-le astfel de mijloacele necesare pentru a-și acoperi nevoile de bază; subliniază, de asemenea, în acest context, necesitatea imperioasă a unei transpuneri depline și consecvente a Actului european privind accesibilitatea și invită statele membre să evite orice alte întârzieri care îngrădesc drepturile persoanelor cu dizabilități; reamintește că Actul european privind accesibilitatea urmărește să ușureze viața a cel puțin 87 de milioane de persoane cu dizabilități, facilitându-le accesul, printre altele, la transportul public, servicii bancare, computere, televizoare, cărți electronice, magazine online;


Or. <Original>{EN}en</Original>
</Amend>
<Amend>Amendamentul		<NumAm>10</NumAm>

<DocAmend>Propunere de rezoluție</DocAmend>
<Article>Punctul 22</Article>
	

	Propunerea de rezoluție
	Amendamentul

	22.	subliniază rolul special de protecție jucat de Comisia pentru petiții în cadrul UE în contextul Convenției Națiunilor Unite privind drepturile persoanelor cu dizabilități; atrage atenția asupra activității importante în derulare a comisiei referitoare la petițiile care privesc aspecte legate de dizabilități; constată o ușoară scădere a numărului de petiții privind handicapul în 2023 în comparație cu anii precedenți, în special în 2022, dar subliniază totuși că acesta aproape s-a dublat față de 2021; constată că discriminarea și accesul la transportul public și la locuri de muncă se numără în continuare printre principalele probleme cu care se confruntă persoanele cu dizabilități; subliniază că Comisia pentru petiții a acordat o atenție deosebită solicitării ca Statutul european al persoanelor cu dizabilități să recunoască drepturile persoanelor cu autism; salută adoptarea unei scurte propuneri de rezoluție referitoare la armonizarea drepturilor persoanelor cu autism, în care se subliniază că este nevoie să se îmbunătățească accesul la diagnosticare, asistență medicală, educație, locuri de muncă, accesibilitate și asigurarea unor amenajări corespunzătoare, capacitatea juridică și sprijin pe tot parcursul vieții în comunitate, cultură și sport;
	22.	în plus, subliniază rolul special de protecție jucat de Comisia pentru petiții în UE în cadrul Convenției Națiunilor Unite privind drepturile persoanelor cu dizabilități prin capacitatea sa de a examina petiții și subliniază activitatea importantă în derulare a comisiei referitoare la petițiile care privesc aspecte legate de dizabilități; deși constată o ușoară scădere a numărului de petiții privind handicapul în 2023 în comparație cu 2022, subliniază că cifra aproape s-a dublat față de 2021; subliniază, de asemenea, că discriminarea și accesul la transportul public și încadrarea în muncă continuă să fie probleme majore cu care se confruntă persoanele cu dizabilități și evidențiază atenția deosebită acordată de comisie solicitării ca Statutul european al persoanelor cu dizabilități să recunoască drepturile persoanelor cu autism; salută adoptarea unei scurte propuneri de rezoluție referitoare la armonizarea drepturilor persoanelor cu autism, în care se subliniază că este nevoie să se îmbunătățească accesul la diagnosticare, asistență medicală, educație, locuri de muncă, accesibilitate și asigurarea unor amenajări corespunzătoare, capacitatea juridică și sprijin pe tot parcursul vieții în comunitate, inclusiv în ceea ce privește cultura și sportul; în plus, atrage atenția asupra rolului deosebit al Comisiei pentru petiții în protejarea drepturilor copiilor și ale părinților acestora, luând act de numeroasele petiții primite privind drepturile copiilor, care necesită atenție și acțiuni speciale; reamintește, în acest context, dispozițiile Cartei drepturilor fundamentale a UE, în special articolul 24 privind drepturile copilului, de a permite fiecărui copil să întrețină relații personale și contacte directe cu ambii părinți, cu excepția cazului în care acest lucru este contrar intereselor copilului; reiterează, de asemenea, riscul ca familiile cu copii autiști să devină ținta unor oferte de terapii și intervenții nedovedite, potențial dăunătoare și ilegale, care pot cauza abuzuri fizice grave asupra copiilor;


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 20, 76, 78</Compromise>
<DocAmend>Propunere de rezoluție</DocAmend>
<Article>Punctul 23 a (nou)</Article>
	

	Propunerea de rezoluție
	Amendamentul

	
	23a.	subliniază activitatea esențială desfășurată de Comisia pentru petiții cu privire la protecția drepturilor lucrătorilor; subliniază că mai multe petiții primite în acest domeniu au fost urmate de acțiuni suplimentare, cum ar fi dezbaterea privind utilizarea contractelor cu o durată determinată, precum și cea referitoare la inițiativa cetățenească europeană devenită petiție, intitulată „Haine de calitate, salariu echitabil”, care se concentrează asupra situației precare a lucrătorilor din industria mondială a confecțiilor și a încălțămintei, sau întrebarea parlamentară cu solicitare de răspuns oral privind condițiile de muncă ale profesorilor din Uniunea Europeană, bazată tot pe o petiție primită pe această temă; reiterează importanța asigurării unor condiții de muncă echitabile și de a proteja mai bine lucrătorii din UE, invitând statele membre și Comisia să abordeze efectiv preocupările exprimate în petițiile referitoare la drepturile lucrătorilor și la sindicate;


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Amendament de compromis care înlocuiește amendamentele 15, 32, 53, 86</Compromise>
<DocAmend>Propunere de rezoluție</DocAmend>
<Article>Punctul 26 a (nou)</Article>
	

	Propunerea de rezoluție
	Amendamentul

	
	26a.	reamintește dimensiunea europeană a Comisiei pentru petiții, care poate fi sesizată de cetățeni din toate cele 27 de state membre în chestiuni care intră în sfera activităților UE; consideră că comisiei îi revine o responsabilitate deosebită de a susține această dimensiune europeană și de a demonstra cetățenilor valoarea adăugată a unității și integrării europene și de a continua să abordeze chestiunile legate de încălcările legislației UE, precum și lacunele și deficiențele din dispozițiile existente ale legislației UE; consideră că evitarea din timp a petițiilor cu competențe naționale clare, alături de explicații și instrucțiuni cuprinzătoare privind demersuri alternative, după caz, ar putea contribui la o abordare constructivă și la o implicare sporită a cetățenilor; consideră, în acest context, că Parlamentul European ar trebui să își intensifice eforturile de promovare a rolului și a activității Comisiei sale pentru petiții și să sensibilizeze toți cetățenii UE cu privire la posibilitatea de a adresa o petiție Parlamentului European; reamintește că, din cauza timpului limitat alocat reuniunilor comisiilor, majoritatea petițiilor sunt tratate prin procedură scrisă; reamintește, în acest context, că toate petițiile primite, inclusiv cele din domeniul afacerilor internaționale, ar trebui tratate cu transparența și imparțialitatea necesare; este de opinie că selecția petițiilor care urmează să fie discutate în comisie ar trebui să reflecte un echilibru geografic și politic la nivelul petițiilor primite; consideră, în plus, că ar trebui să se urmărească un echilibru geografic și atunci când se organizează vizitele de informare ale comisiei, anual și în cursul unui mandat legislativ;


Or. <Original>{EN}en</Original>
</Amend>
</RepeatBlock-Amend>

